d92cb1b61028583c2a290bdac7b7738c
Είναι ασφαλή τα ενθέματα σιλικόνης;
strevinas.gr
2020.29
Τα σύγχρονα ενθέματα σιλικόνης έχουν αποδειχθεί εξαιρετικά ασφαλή, σύμφωνα με έρευνες των τελευταίων ετών. Η τεχνολογία στα ενθέματα έχει εξελιχθεί αρκετά τα τελευταία χρόνια έτσι ώστε να αποκλείεται το ενδεχόμενο διαρροής μορίων σιλικόνης έξω από το περίβλημα του ενθέματος ενώ έχουν πολύ μεγάλη ανθεκτικότητα σε εξωτερικές καταπονήσεις και αντέχουν στο χρόνο. Χρησιμοποιούμε πάντοτε ενθέματα πολύ υψηλής ποιότητας και με όλα τα πιστοποιητικά ασφαλείας για να διασφαλίσουμε το καλύτερο δυνατό αποτέλεσμα. Καθώς όμως έχουμε να κάνουμε με ιατροτεχνολογικά προϊόντα δεν μπορεί να αποκλειστεί εντελώς το ενδεχόμενο να χρειαστεί αλλαγή των ενθεμάτων αν παρουσιαστεί το φαινόμενο της δημιουργίας ρικνωτικής κάψας, που σημαίνει ότι το σώμα αντιμετωπίζει το ένθεμα ως “ξένο” και δεν το δέχεται. Φυσικά όμως, ο ακτινολογικός έλεγχος του μαστού μετά από επέμβαση αυξητικής στήθους είναι απολύτως δυνατός και κάθε περίπτωση μπορεί να αντιμετωπιστεί με επιτυχία.
0e1908002710fe95bb8286c9fe804a19
Ποιος είναι ο μέσος όρος ζωής ενός εμφυτεύματος;
strevinas.gr
2020.29
Το εμφύτευμα αναμένεται να διαρκέσει εφ’ όρου ζωής, εφόσον δεν εμφανίσει κάποιο σοβαρό πρόβλημα. Στις περισσότερες περιπτώσεις αυξητικής στήθους, η γυναίκες ζουν όλη τους τη ζωή με τα αρχικά τους εμφυτεύματα και δεν χρειάζονται καμία επιπλέον πλαστική χειρουργική επέμβαση.

05bc81473c1a77f0d788013d7e822091
Η αυξητική στήθους μπορεί να επηρεάσει την εξέταση της μαστογραφίας;
strevinas.gr
2020.29
Οι γυναίκες που φέρουν ενθέματα σιλικόνης θα πρέπει, όπως όλες οι γυναίκες, να υποβάλλονται σε προληπτικό έλεγχο με μαστογραφία, ανεξάρτητα της τοποθέτησης των ενθεμάτων. Τα ενθέματα δεν προκαλούν εμπόδιο στη διερεύνηση με ακτινογραφίες, όμως ο ακτινολόγος θα πρέπει να γνωρίζει την ύπαρξη των ενθεμάτων, για να μπορέσει να κάνει τις κατάλληλες λήψεις. Η ολοκληρωμένη εξέταση των μαστών γίνεται με συνδυασμό μαστογραφίας και υπερηχογραφήματος.

667f0449168190ab5f8d7a696ecbced2
Πως θα επιλέξω το κατάλληλο μέγεθος;
strevinas.gr
2020.29
Για τη σωστή επιλογή του κατάλληλου μεγέθους ενθέματος και τη σωστή αύξηση του μεγέθους του στήθους στο κατάλληλο νούμερο θα πρέπει να ληφθεί υπόψιν ο σωματότυπος της κάθε γυναίκας. Έτσι, η εμπειρία του πλαστικού χειρουργού στην πλαστική στήθους είναι πολύ σημαντικός παράγοντας. Βλέποντας φωτογραφίες που γράφουν τι όγκου ένθεμα έχει τοποθετηθεί στην κάθε περίπτωση είναι δύσκολο να επιλέξετε το δικό σας γιατί έχουν σημασία αρκετοί παράγοντες όπως η διάμετρος της βάσης του θώρακα, η απόσταση των μαστών μεταξύ τους, η ελαστικότητα του δέρματος, η θέση της θηλής κλπ.. Έτσι η επιλογή μεγέθους μαστού θα πρέπει πάντα να γίνεται σε συνεννόηση με τον πλαστικό χειρουργό.

426e8f4a627cd54f7b117a6921e9fb5b
Είναι καλύτερα τα ανατομικά ή τα στρογγυλά ενθέματα ;
strevinas.gr
2020.29
Οι δύο κύριες κατηγορίες στις οποίες χωρίζονται τα ενθέματα όσον αφορά το σχήμα τους είναι τα σταγονοειδή ή ανατομικά ενθέματα και τα στρογγυλά ενθέματα. Καμία από αυτές τις κατηγορίες δεν είναι καλύτερη ή χειρότερη από την άλλη. Για κάποια άτομα είναι καταλληλότερα τα στρογγυλά ενθέματα και για κάποια άλλα τα σταγονοειδή. Ποιο είναι καλύτερο σε κάθε περίπτωση, θα πρέπει να το αφήνει κανείς στην κρίση του πλαστικού χειρουργού του.
47136b06c2def5b627c0ce3fcf49a466
Η επέμβαση της αυξητικής στήθους μπορεί να επηρεάσει τον θηλασμό;
strevinas.gr
2020.29
Ύστερα από κάποια επέμβαση αυξητικής στήθους, ο θηλασμός μπορεί να πραγματοποιηθεί κανονικά χωρίς κανένα πρόβλημα. Τα ενθέματα δεν επηρεάζουν το θηλασμό, καθώς δεν διακόπτεται η πορεία των γαλακτοφόρων αδένων. Το ένθεμα μπαίνει πίσω από τον αδένα ή ακόμη και πίσω από τον μυ, ο οποίος βρίσκεται πίσω από τον αδένα.

693361d1b25a9a9201ead5395ca30942
Θα πρέπει να χάσω βάρος πριν κάνω αυξητική μαστών ;
strevinas.gr
2020.29
Δεν χρειάζεται να χάσετε βάρος πριν κάνετε αυξητική μαστών. Αν όμως θέλετε να χάσετε βάρος ούτως ή άλλως, καλό είναι να το κάνετε πριν προχωρήσετε στην επέμβαση. Αυτό γιατί συνιστάται να είστε στο ιδανικό σας βάρος πριν την πλαστική ώστε να μπορέσει να υπολογιστεί ακριβώς το μέγεθος των ενθεμάτων.
d46327f07252dede0d72ddfe8ffc3a0a
Κάνοντας αυξητική μαστών το στήθος μου θα φαίνεται φυσικό;
strevinas.gr
2020.29
Η επίτευξη ενός φυσικού αποτελέσματος είναι απόλυτα εφικτή. Εξαρτάται όμως από αρκετούς παράγοντες, τους οποίους θα πρέπει να συζητήσετε με τον πλαστικό χειρουργό, ο οποίος θα σας καθοδηγήσει κατάλληλα. Τέτοιους παράγοντες αποτελούν η τεχνική που θα χρησιμοποιηθεί, η ανατομία του σώματος της γυναίκας καθώς και το βάρος της, το είδος του ενθέματος, το σχήμα και το μέγεθός του. Ανάλογα με τους στόχους σας, ο γιατρός σας θα σας συμβουλέψει λαμβάνοντας υπόψιν όλα τα παραπάνω ώστε να έχετε το φυσικότερο δυνατό αποτέλεσμα.
e457141411b0b1cb2b13fd990be55bb9
Ποιες άλλες επεμβάσεις γίνονται στο στήθος ;
strevinas.gr
2020.29
Η αυξητική στήθους (πλαστική στήθους) αποτελεί μια ιδιαίτερα δημοφιλή επέμβαση πλαστικής χειρουργικής κατά την οποία επιτυγχάνεται η αύξηση του μεγέθους του στήθους και η βελτίωση του σχήματός του. Η αυξητική στήθους πραγματοποιείται με τη χρήση εμφυτευμάτων και απευθύνεται σε κάθε γυναίκα που θέλει να βελτιώσει το σχήμα ή το μέγεθος του στήθους της για οποιονδήποτε λόγο. Η αυξητική μαστών είναι από τις πιο δημοφιλείς κοσμητικές επεμβάσεις. Ωστόσο υπάρχουν επίσης περιπτώσεις στις οποίες ζητείται μειωτική ή ανόρθωση στήθους. Η ανόρθωση στήθους ή μαστοπηξία είναι η επέμβαση που χρησιμοποιείται για να επιτευχθεί αλλαγή στο σχήμα του στήθους και η ανόρθωσή του συγχρόνως. Κατά την διάρκεια της επέμβασης το στήθος διαμορφώνεται ώστε η θηλή να βρεθεί σε πιο εμφανή και υψηλή θέση. Η περίσσια του δέρματος αφαιρείται από την κάτω και πλάγια πλευρά του στήθους. Η μειωτική στήθους πραγματοποιείται με τεχνική παρόμοια της ανόρθωσης. Μαζί με τη μείωση επιτυγχάνεται η ανόρθωση και ένα ομορφότερο σχήμα των μαστών.